Samkoman verður leidd av einum samkomuleiðarapari saman við einum leiðslubólki. Samkomu ¬ leiðaran hevur samkoman sett og limirnar í leiðslubólkinum hevur samkomuleiðarin valt. Hesi mynda dagligu leiðsluna í samkomuni, og høvuðsuppgáva teirra er at fremja samkomuvisjónina í verki. Samkomuleiðaraparið eru visjónsberarar, og samkomuvisjónin er skrivað í tráð við visjónina, sum samkomuleiðaraparið ber í hjartanum. Ovasti myndugleikin í samkomuni er sostatt visjónin. Samkomuleiðslubólkurin setur elstar, sum hava ábyrgd fyri ávísum arbeiðsøki í samkomuni. Ein elsti kann t. d. vera ein, sum hevur ábyrgd fyri barnaarbeiðinum, ein annar hevur ábyrgd fyri bygninginum o. s. fr. Teir elstu arbeiða beinleiðis undir samkomuleiðslubólkinum, og undir einum elsta starvast samkomutænaraleiðarin. Samkomutænaraleiðarin skal, saman við sínum elsta, mynda dagliga virkið á tí økinum, teir hava ábyrgd fyri. Teir skulu altíð arbeiða útfrá høvuðsvisjónini, og skulu í felag útgreina tey mál, sum kunnu náast yvir ávísa tíð, til at fullføra sjálva visjónina. Bygnaðurin kann teknast upp á henda hátt: